KOMMER PÅ JOBB: Kjetil Rekdal møter til kamp. Foto: NTB scanpix

Klar beskjed fra Start: Vil ikke ha Rekdal i serieåpningen

Torsdag ble Kjetil Rekdal fritatt fra rollen som trener av Starts styre. Nå har 50-åringen informert klubbledelsen om at han likevel vil møte på lørdagens serieåpning mot Aalesund. Men Start gjør det klart at dette er helt uaktuelt.

Oppdatert 29. mars 2019

Artikkelen er over ett år gammel

Klubben avviser i en pressemelding at Kjetil Rekdal skal lede Start mot Aalesund lørdag. Les hele pressemeldingen her.

– Det er ikke formålstjenlig at Rekdal forbereder og leder morgendagens kamp. Det er Joey Hardarson og Andreas Jensen som har hatt de siste og viktigste forberedelsene til kampen, skriver Start i pressemeldingen.

Redaksjonelt samarbeid Dplay Se Eliteserien og OBOS-ligaen direkte på Dplay

– Det er viktig for meg å si at vi i Start ikke har suspendert Kjetil Rekdal. Når det gjelder spørsmålet om han kommer til å lede Start i morgen, så er det vår oppfatning at det gjør han ikke, sier Monica B. Grimstad - styreleder i IK Start - til NRK. Start har fritatt treneren for arbeidsplikt.

I en pressemelding tidligere fredag opplyste advokat Erik Flågan på sin side at Rekdal vil lede laget i serieåpningen.

les også Rekdal på scenen etter Start-saken: - Aldri hatt en lignende dag

– Vi har fått bedre oversikt over sakens rettslige stilling, og har i ettermiddag sendt brev til styret i IK Start, der vi opplyser at det ikke foreligger noen arbeidsrettslig suspensjon av Kjetil Rekdal. Arbeidsmiljølovens vilkår for suspensjon er heller ikke oppfylt, sier Flågan.

Kjetil André Rekdal Født: 6. november 1968 i Rekdal. Klubber som trener: Start (2018-), Vålerenga (2013–16), Aalesund (2008–12), Kaiserslautern (2007–08), Lierse (2006–07), Vålerenga (2001–06). Klubber som spiller: Vålerenga, Hertha Berlin, Rennes, Molde, Lierse, Borussia Mönchengladbach og Fiksdal/Rekdal. Landskamper: 83 (17 mål). Vis mer

Start svarer:

«I møtet torsdag morgen var IK Start og Rekdal enige om at Rekdal inntil videre ble fritatt for arbeidsplikt. Begge parter har forholdt seg til dette.

Vi registrerer nå at Rekdal under ett døgn før kampstart har endret oppfatning og har kommunisert i media at han har til hensikt å lede laget i morgendagens kamp mot Aalesund.»

Bakgrunn: Overrasket Rekdal fratatt treneransvaret i Start

Møter på jobb

Advokaten mente videre at et suspensjonsvedtak gjort i etterkant av brevet som er sendt i dag ikke vil være gyldig og derfor heller ikke bli akseptert.

– Start kan ikke under slike omstendigheter nekte Kjetil Rekdal å møte på jobb og utøve sin arbeidsrett. En utelukkelse av treneren fra sin arbeidsplass være et vesentlig kontraktsbrudd fra IK Starts side. Kjetil Rekdal er ansatt for å trene og lede Start i fotballkamper, og han møter som avtalt på jobb i god tid før seriestarten i morgen, sier Flågan.

Rekdal skal ha bekreftet at han vil gjøre som advokaten sier og at han er i gang med å forberede kampen mot Aalesund.

Start-spillernes reaksjon:

– Jeg er ikke ferdig

I VGs livepodkast torsdag kveld sa Kjetil Rekdal fra scenen i Kristiansand til jubel fra salen:

– Jeg har rett og slett ikke peiling på hva det (personalsaken) er for noe. Jeg har fortsatt arbeidskontrakt med Start, og jeg er ikke ferdig med Start.

Erstatteren Joey Hardarson har snakket med Fædrelandsvennen.

– Veldig spesielt. Man har jo vært gjennom slike ting før, men ikke på akkurat denne måten. Så det er klart det er spesielt, sier islendingen og legger til at han «har hatt et greit forhold til Kjetil Rekdal».

Aafk-trener Lars Bohinen kjenner Rekdal godt fra deres felles fortid på landslaget og i Vålerenga. Han vil ikke ut med hva han tenker om den uvanlige situasjonen hos motstanderen før seriepremieren.

– Vi konsentrerer oss om oss selv. Jeg har ingen kommentar til hva som skjer i Start, melder Bohinen til VG foran 1.divisjonsåpningen på Sørlandet kl. 15.30 lørdag.

Styreleder Grimstad i IK Start og Christopher Langeland i «Start En Drøm» har ikke svart på VGs henvendelser fredag.

Publisert: 29.03.19 kl. 16:08 Oppdatert: 29.03.19 kl. 23:14

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk